ANTERIORMENTE EN FALLOUT
Para! Lucy!
Busco o meu pai.
Ti es o meu todo.
Foi secuestrado por unha muller chamada Moldaver.
Ten que volver á casa.
Os refuxiados corren perigo aquí.
Vén dun mundo rexido por regras e leis.
Aquí, todo iso é moi indiferente.
Non vou volver sen meu pai.
Terá que adaptarse.
Ten recompensa.
Si. Alguén fuxiu do Enclave.
OBXECTIVO
Este obxectivo ten con el un obxecto
co profundo potencial
de danar a nosa nación
ou salvala.
Onde está?
Non pode tratar así a xente.
E iso por que?
Pola regra de ouro.
"Non lles fagas a outros o que non queres para ti."
Que é vostede?
Son ti, ruliña.
Dálle unha chisca de tempo.
Vault-Tec é a empresa máis grande dos EUA.
Invístense moitos cartos na venda da fin do mundo.
- Que é isto? - Un micrófono.
Quere que espíe a miña muller?
Asegurareime de que a xente que quero,
ou sexa, ti e mais Janey,
entremos nun Refuxio para altos cargos.
Os EUA están inmersos nunha guerra de recursos.
Vault-Tec mercou o remate desa guerra.
Fusión fría, enerxía infinita.
Unha catástrofe nuclear é unha traxedia,
pero tamén unha oportunidade.
E a guerra, pois…
nunca cambia.
O chip está esnaquizado.
O Refuxio só ten auga para manter a poboación viva dous meses.
Somos afortunados.
Tres Refuxios para previr ameazas.
Non é raro que o supervisor sempre proceda do 31?
Steph é do 31.
Outros mudaranse ó Refuxio 32
e comezarán de cero.
Meu pai vén de aquí?
Estes son Os colegas de Bud, os meus colegas.
Executivos novos e ben formados
do meu propio programa.
HANK ENTRADA: 2077 - SAÍDA: 2268
O futuro da humanidade resúmese nunha palabra.
Xestión.
Teño que volver á casa.
Non!
Non me chamo Titus, senón Maximus.
Titus era o cabaleiro que posuíu este traxe antes ca min.
Es unha boa persoa.
O Ermo é tremebundo.
A Irmandade.
Non deixarán de buscar o artefacto.
Búscame.
Fareino.
Devólveme o meu pai.
Pero primeiro,
e se che conto quen é en realidade?
Shady Sands.
Teu pai queimou a cidade enteira.
Sobreviviría alguén?
Eu.
BOTELLAS DE LEITE
Se o problema do mundo son faccións
en eterna loita, sempre en guerra,
que solución queda, alén de eliminar as faccións?
Para crearmos o mundo.
Construílo de cero.
Ves o que este lugar lle fai á xente?
Esperei máis de 200 anos
para facer unha soa pregunta.
Onde carallo está a miña familia?
É máis doado rastrexar un malandrín que preguntar a onde se dirixe.
Podes quedar aquí con el
ou podes vir coñecer os teus creadores.
Moi ben.
Gloria a Maximus!
Se miras para este Ermo,
parece que hai caos.
Pero sempre hai alguén tralo volante.
O HOME QUE O SABÍA
Como podo mellorarlle o día?
FOLGA CONTRA ROBCO ROBOT=SARNA
En RobCo Industries preocúpanos
eliminar as redundancias no traballo.
Se o goberno precisa unha man
na resolución das disputas internacionais…
ROBERT HOUSE FUNDADOR DE ROBCO
…xa saben a quen chamar.
É un parasito de moito coidado.
Non votamos polo imbécil este.
Si tal.
Cada dólar gastado é un voto emitido.
E ese señor que ven aí
ten máis votos ca calquera cabeza choca de Washington.
É o seu maior admirador?
Pois si.
Diría que si.
E se a vontade desta nación foi dotalo
cunha notable parte da súa riqueza, pois…
que me parta un raio se iso é malo.
A que se dedica, amigo?
Á construción.
Daquela usará a pistola de cravos H&H.
Un aparello marabilloso.
Bo agarre. Funciona á perfección.
Mellor cós martelos de antes, non si?
Non está agradecido?
Agradecido?
Trabucácheste de bar, campión.
Obsolescencia.
Manda truco con ela.
Intento pórme na súa pel,
pero éme difícil finxir ser tan parvo
como para que me sorprenda o inevitable.
Pégueme na boca. Vaime prestar.
Equivoqueime, cousa rara, pero sigamos.
Aquí hai 31 millóns de dólares.
Que faría por todos eses cartos?
Quedou sen ideas?
Non me sorprende. Pódolle dar unha?
Déixeme instalarlle isto na caluga.
Que raios é iso?
Digamos que se trata dun clásico estudo de mercado.
Só lle pido que coloque isto na caluga
e eses flamantes billetes serán todos seus.
E se che parto esas mans que nunca usaches?
Nin o notarías.
E marchamos cos cartos.
- Estes ricos do carallo son… - En fin…
Voulle pedir un favoriño de nada.
Acabe cos seus amigos.
Bill?
Claro que usan a pistola de cravos H&H.
Síntanse orgullosos.
Isto pagárono vostedes.
Aínda que acabe o mundo, o progreso continúa.
Khans!
Hoxe tráiovos algo moi emocionante.
Este cabrón xa amolaba os Khans antes de naceren os vosos avós.
E hoxe…
un cazarrecompensas deixóunolo en bandexa.
Imos saldar contas.
Que che parece?
Aí non había unha tenda?
Creo que merquei un refresco aí hai 25 anos.
Vas calar, hostia?
- Temos xustiza que… - Darla!
A dependenta chamábase Darla.
Unha muller con bastante senso,
ata que chegastes coas vosas chaquetiñas a xogo.
Unha parola magnífica e tal, pero se vos parece ben,
por min imos rematando.
Non oídes ou que? Repítovolo máis alto:
"Por min imos rematando."
Imos rematando!
Merda.
Ola. Perdón.
Ola. Desculpade. Perdón.
Resolvédesme unha disputa
que teño co meu compañeiro de viaxe?
Imos detrás de meu pai, que non é trigo limpo,
e durante a viaxe vímonos faltos de comida e víveres.
O Plan A era deixarvos en paz e evitar esta situación,
pero se o facemos, comezarei a morrer de fame.
O Plan B, que foi idea súa, era que eu volo entregase
para abrirdes a caixa forte e darme a recompensa.
Dispara, hostia!
Eu dispararíalle á soga, el roubaríavos as armas
e usariamos a violencia necesaria para fuxirmos.
E, polo que levo visto, é…
Moita violencia. Daquela…
Espero de verdade que aceptedes o Plan C.
Cal é o Plan C?
Deixádesnos marchar.
Coas chapas da recompensa.
Que quede claro, son por pura supervivencia.
E teño que preguntar. Axuda se o pido por favor?
Quen mate a rapaza pode comer o can.
Moi ben.
Ai, carafio!
Merda!
Afeccionada de merda.
DENANTES MORTOS CA RENDIDOS!
Sei que pensas que fas ben
ó dispararlles nos xeonllos e no cu.
Pero, sinceramente, non é así.
Non vou desculparme por non matar xente.
A min o único que me importa…
é que lle dispares á puta soga.
E non lle disparei?
É igualiño ás fotos.
Interceptaron as bombas.
En fin, a maioría.
E se o conseguiron nas Vegas,
por que non no resto dos EUA?
Porque non decidían varios.
Decidía un só.
Un que se chamaba Robert House.
Talvez a túa familia está alí a salvo.
Con House nunca estás a salvo.
Para que iría meu pai ás Vegas?
Hai moito potencial de ganancias coa fin do mundo.
Como podedes garantir resultados?
Botando a bomba nós mesmos.
Janey?
Ruliña.
- Janey? - Papá!
- Ola! - Papá.
Ola!
Escóitame. Vai ó teu cuarto, si?
Elixe os teus tres conxuntos favoritos
e o teu xoguete favorito.
E logo vémonos aquí.
Dálle logo.
A onde imos, papá?
A Bakersfield. Imos a Bakersfield, ruliña. Si?
E logo mamá?
Non vén connosco?
Anunciamos que a proba do sistema de Alerta Civil
do condado dos Ánxeles comezará en dez segundos.
Veña!
Ai, Deus, está pasando!
Metédevos dentro!
Iniciando proba. Repetimos. Só é unha proba.
Só é unha proba.
Temos que marchar xa! Imos morrer todos!
Papá, teño medo.
- Ven. - Teño medo.
Non pasa nada.
"PROTEXE OS TEUS" CON VAULT-TEC INDUSTRIES
Non pasa nada.
Tranquila.
As reservas de auga esgótanse a un ritmo preocupante.
Temos que reasignar enerxía ós filtros de auga temporais
feitos cos repostos.
Ola, xentiña.
Axúdoche, Reg?
Vistes a Norm?
A Norm enviárono a un intercambio de liderazgo
ó Refuxio 31.
Todos avanzan neste mundo menos eu.
Reg, esta comunidade sempre fixo o necesario para sobrevivir.
Xa, supoño.
E que? A que andades?
Ó chip de auga.
Precisámolo para sobrevivir. E está roto.
Ai, si, claro, xa.
Se queredes unha man…
Non son enxeñeiro, pero…
Un doutorado en Planificación de Eventos vale moito…
Mellor distráete con outra cousa.
Funda un club ou algo.
Un club?
De que?
Vimos de pasar momentos moi duros.
Podías crear un grupo para que a xente
fale do que está a sentir.
E que sinto eu?
Vergoña. Inutilidade.
Inútil non me sinto,
pero o da vergoña vaime.
Algo sacarei de aí.
Pero preciso un orzamento para petiscos, claro.
Envía unha solicitude e asinareina.
Pesada é a coroa.
Non o sabes ti ben.
Non ves o mal que o paso?
No 33 saía do meu cuarto
e xiraba á dereita dúas veces ata o ascensor.
Aquí no 32 son dous xiros á esquerda ata o ascensor.
Xa. Voucho repetir. Aquí todo está na outra dirección.
Fai o contrario do que facías.
Non sei se é tan doado.
É, si.
Verás, como supervisora, debo preguntar.
Isto implica algunha posible acción pola miña parte?
É dicir, podo facer algo?
Sinalización.
Non, podería causar controversias.
Talvez poderías encargar un estudo de viabilidade
sobre se debemos sinalizalo.
Vaia muller botaches, Chet.
Non estamos casados.
E que bebé tan bonitiño.
Non é meu.
Nunca tiven familia.
Que pasou?
A vida éche así.
Aquí abaixo todo vai moi rápido.
Eu tampouco teño familia, Davey.
Pois aproveita.
Por aquí, si.
Vaia, es ti.
O Davey ese, en fin…
Mira que é inocentiño o pobre, pero é que…
Só viña por se xa me conseguiras traballo.
É que todos teñen.
Se aínda non elixiches gardián, teño experiencia.
Chet, estou ata arriba.
Preciso alguén que mire polo bebé
e xa se afixo a ti.
Pero é que non é o meu fillo.
Aínda que todos actúan coma se o fose.
Chet…
Pódeslle poñer nome polo menos?
Os veciños xa deron en chamarlle Chet júnior.
A min paréceme ben.
Xa, pero é que Chet júnior é como se chamaba meu pai.
Para min é bastante persoal.
Lémbrame velo morrer na gran fame do gurgullo.
Chet, non estaremos a discutir, non?
Chet júnior, mallado.
Que tal se che dan os ordenadores?
Érache cousa de Norm.
Pregúntalle polo terminal.
Brillante idea.
Enviareille unha mensaxe ó outro Refuxio.
Veña. Moi ben.
COMUNICACIÓN DESACTIVADA
Carainas coas dirindainas!
Non pode ser! "Comunicación desactivada entre Refuxios"?
A ver. E el onde está?
Onde estás? Voute coller.
Voute coller!
Estou indo.
Mi madriña! Que desfeita.
Es unha besta noxenta e porcallana, non si?
Non esperarás que o limpe eu.
Atopaches auga, pero non che queda comida.
Espichala de fame é horrible.
Ofrézoche unha solución moito máis digna
que a que elixiches, fillo de Hank.
Métete na cápsula crioxénica de teu pai.
Non vou ser o teu prisioneiro.
Xa es o meu prisioneiro.
Só toca agardar que sexa seguro recolonizar a superficie
e subiremos todos xuntiños no Día da Recuperación.
E cando vai ser iso?
Cando non quede ninguén que nos leve a contraria.
Ou déixame volver.
Daranse conta de que falto.
Hai protocolos para todo.
Mesmo para cando alguén falta dun Refuxio.
A túa supervisora xestionarao.
Ninguén vai vir por ti.
Xa entrarás en razón cando teñas máis fame.
Boa sorte para atopar comida cando non poidas ver.
Vives no meu mundo.
Estes tres Refuxios son produto de décadas de estratexias.
O esforzo conxunto de centos das mellores mentes previas á guerra
cos recursos dunha civilización en pleno funcionamento.
Ti só es un revoltoso que foi polo corredor que non era.
Que esperanzas vas ter ti contra o maior logro
na historia da Integración Vertical?
Asúmeo, fillo de Hank.
Metícheste nunha boa
e ninguén vai vir rescatarte.
HANK MACLEAN ASISTENTE EXECUTIVO
Cres que meu pai te vai guiar ata a túa familia?
Pensas que a túa familia segue viva tras 200 anos,
e a optimista son eu?
Teu pai…
Sempre facendo novos amigos.
COCIÑADO CADA DÍA
PASEN SÉRVESE COMIDA
SOPA QUENTE E SABOROSA
Seguro que o viu pasar.
Podemos preguntarlle e punto.
Perdoe. Ola.
Quería un pratiño de…
SOPA DE PULGAS DÚAS CHAPAS
Sopa de pulgas.
Claro.
Non vería vostede por aquí…
Se queres, tamén teño galletas.
Nos outros pantalóns.
Así está ben…
Tómaa mentres está quente.
Xa. Non vería por aquí…
un home nunha especie de armadura enorme e metálica?
Marchou co meu fillo.
Seguro que o seu fillo…
Está morto.
Non o sabemos.
Non.
Seguro que está morto. Nunca tiven boa sorte.
O cabrón debíame cartos.
Lamento moito o do seu… diñeiro.
Foi por aí.
Grazas.
Se atopades cartos no cadáver, son meus.
Unha pregunta.
Que pensas facer cando atopemos a teu pai?
Faremos o de sempre?
Dispáraslle nas cachas e remátoo eu cunha bala na cabeza?
Non. Vouno levar ante a xustiza.
Pensas que o merece?
Todos o merecen, educáronme así.
Así a xente sabe que a súa conduta importa
e non perden a esperanza.
Ti dis que a perdiches, pero no fondo segue aí.
Lamento ter que dicircho eu, ruliña,
pero educáronte fóra da realidade.
Seino, pero mira a túa alternativa.
Creo que intento dar exemplo.
STARLIGHT AUTOCINE
SESIÓN DOBRE UN HOME E O SEU CAN 3, COOPER HOWARD
MAZA UN VERMELLO!
Sentaron naquela mesa
e falaron da fin do mundo
como dunha nova estratexia de negocios.
Seica escoitaches algo interesante.
Como? Sabíalo?
E agora ti tamén.
Que imos facer ó respecto?
Como que "que imos facer"?
Xa che dixen que non son nin espía nin vermello.
Son actor de Hollywood. Gústanme os cabalos e os coches.
E resulta que tamén es famoso,
e a fama é un poder pouco habitual.
Entras en salas ás que eu non podo.
Coñeces xente que eu nunca…
Xente coma quen?
Sóache de algo Robert House?
Claro que me soa Robert House.
A metade das Vegas é del.
Tamén está a construír un sistema de mísiles privado nas Vegas
con poder dabondo para cumprir a proposta da túa muller.
Cando solten as bombas,
será Robert House quen prema o botón.
Estás a pedirme que espíe o home máis rico dos EUA?
Que o espíes non.
Entón queres…
A túa muller vai ás Vegas para a semana
venderlle a fusión fría a Robert House.
Daquela terá todo o que precisa para premer ese botón,
a non ser que llo impidas.
Pórtate ben coa túa muller
e vai con ela ás Vegas.
A onde vas?
Á casa, mentres aínda a teña.
Cando o mundo arda,
polo menos terás as mans limpas.
Janey, vamos.
Veña.
Baixan as accións de West-Tek tras anunciarse
que os seus produtos biolóxicos precisan máis probas
e o propietario de RobCo, Robert House,
causou hoxe conmoción ó falar da escalada da guerra.
Nunha entrevista con Galaxy News,
declarou que talvez a cuestión non sexa se acabará o mundo,
senón simplemente quen premerá o botón.
Afondaremos na nova tras unha breve pausa publicitaria.
Que rico, ovos recheos!
Benvida á casa.
Seica papá colleu un desvío.
Nunca vira un Refuxio coma este.
Nada especial, polo que teño visto.
Estiveches en moitos?
Débenche gustar.
Cada vez que poño un pé nunha destas caixas de cemento,
acepto que ó mellor así descubro
que lle pasou á miña muller…
e á miña filla.
Se están vivas, mortas ou…
algo moito peor.
Xa.
Sei o dos experimentos.
Estiven no Refuxio 4.
O Refuxio 4 é o mellor dos casos.
A verdade é que era algo máis raro có meu.
Ti cres?
Cantas vilas destruíron no Refuxio 4?
Ábreo.
PIP-BOY LIGAZÓN REMOTA
Cres que meu pai está aí abaixo?
O rastro indica que entrou.
E tamén que saíu.
O que me dá curiosidade…
é saber para que veu.
A ti non che dá curiosidade?
Non foi culpa vosa nacer nun Refuxio.
Dicídeo en alto.
Non foi culpa miña nacer nun Refuxio.
Tampouco que os vosos pais foran ou sexan parentes.
Tampouco que os meus pais
foran ou sexan parentes.
Senta ben dicilo en alto, non?
É só o primeiro paso. Crédeme.
Como alguén que vén do outro lado,
sei o que é preguntarse se te miran por riba do ombro
pola túa árbore xenealóxica.
A alguén normal encárnaselle unha uña
e non é máis ca iso.
Pero nós…
temos que preguntarnos se é porque temos os xenes estragados,
se estamos nós estragados.
Daquela imos cambiar as regras, non?
A prohibición da endogamia. Imos anulala, non?
Non, non nos reunimos para iso.
As regras están ben, pero por sermos produtos da endogamia
non debemos sentirnos mal. Entendedes?
Arreando.
- Unha preguntiña. - Si, Marianne.
Teño unha alerxia leve ó po.
Ás veces pregúntome se sería culpa de meu pai
por namorar da súa curmá, a miña nai.
Pregúntome se haberá algunha relación biolóxica.
Non estudei xenética, así que…
- Vaia. - Pero podería ser culpa del.
Sabíao!
Uns petiscos xeniais, por certo.
Miña nai sempre me viu como unha rival,
nun reflexo da súa relación coa súa nai,
quen namorara de meu pai, curmán quinto seu.
Tódolos curmáns quintos eran cuartos dos segundos.
A ver, non é xusto así…
BENVIDOS Ó FUTURO!
KIT DE APERITIVOS E ASEO
Non falta moito.
Debes estar a morrer de fame e sede.
Por que torturarte así tendo unha cápsula tan cómoda
na que podes meterte?
Como era meu pai?
Ambicioso.
Por que veu aquí logo?
Ser un dos Colegas de Bud
era un posto moi cobizado daquela.
Había solicitudes ata de Fresno.
Comer iso parece boa idea, pero é tóxico.
Sufrirás unha morte lenta e dolorosa.
Se non aceptas a crioxénese,
déixame inxectarche esta cousiña de nada.
Facilitaríasnos a vida ós dous.
Que provoca?
Mátate. É rápido e indoloro.
O teu corpo descompoñerase decontado en po,
que circulará polo sistema de ventilación
ata chegar ós campos de millo do teu fogar.
Se o pensas, nin tan mal.
Non terás que lidar coas dores de cabeza de estar vivo.
Tes dúas opcións racionais.
Métete na cápsula de teu pai… ou morre.
Tes razón. Só teño dúas opcións racionais.
Pero irracionais, moitas.
Que fas?
Botar 200 anos planeando para que saia todo ben.
A min paréceme moito traballo, non?
Retrocede.
Creo que planificar está sobrevalorado.
Que? Non, para.
Preciso iso para ameazarte. Que fas?
- Desconxelalos. - O que?
Non podes desconxelalos sen máis.
Só deben saír cada 30 anos.
O teu plan non ten xeito. É caótico.
Concordo. Os plans son complicados.
O caos, porén…
O caos é doado.
Máis chaquetas a xogo.
Vault-Tec deixou entrar comunistas nos Refuxios?
Non sei eu se deixarían.
Antes o colectivo có individual.
Estes dous camaradas, cooperando individualmente…
O inimigo elixiu un produto dun perigo mortal,
pero polo interese do pobo…
Nós eliximos as persoas antes ca o produto.
Son estadounidenses.
O Refuxio converteunos en comunistas.
A morte pola revolución non será en van.
SISTEMA OPERATIVO ROBCO
Antes o colectivo có individual.
DATOS NON DISPOÑIBLES TERMINAL BLOQUEADO
Meu pai levou o disco duro.
SUGAR BOMBS CEREAIS
Ola, Sugarbomb.
Seica teu pai levou unha cobaia.
Que queres?
Eu… arranxo… todo.
Volve á casa…
Sugarbomb.
Volve á casa.
Volve á casa!
Volve…
Viras a teu pai usar unha destas algunha vez?
Non.
Vas seguir o consello del?
Seguirá mancando xente.
Non me digas?
Daquela, marchamos.
Ten…
462 311 mensaxes sen ler.
Pois imos alá.
COMUNICACIÓNS GLOBAIS
Aquí Hank MacLean, ó seu servizo, señor.
Ninguén en Vault-Tec sabe que estou aquí.
Xa ninguén sabe case nada en Vault-Tec.
Quería dicirlle que sigo vivo.
Vostede tamén?
En fin, non o dubido.
Pasou moito tempo calculando as posibles continxencias.
Eu estiven ocupado.
Agora estou nas Vegas,
de volta no seu territorio.
Quero retomalo onde o deixaron.
Algúns experimentos do Refuxio
deron con certos obstáculos.
Vexo que 24 progresou na interface do ordenador cerebral.
Velaquí, a miniaturización.
Todo precisa integrarse,
e sei que se me poño mans á obra,
podo rematar o traballo.
Logo poderemos falar por fin do meu ascenso.
Vou completar a obra que iniciou.
Cando todo remate, será vostede quen me suplique axuda.
BASEADA NA SERIE DE VIDEOXOGOS FALLOUT
ESTA TEMPADA EN FALLOUT
Xuntos,
cumpriremos a nosa promesa.
Mellorar este mundo caído.
Perdón por interromper.
Entendo que se ía falar da guerra civil.
A Mancomunidade vainos matar.
Non se o impido.
Que dicimos sempre?
A maioría de nenos non chegan a esta idade!
Busco a alguén.
E que pensas facer ó atopalo?
Que dis, señorita MacLean?
Pode que a túa familia siga viva,
pero non esperes que admiren a persoa que es agora.
SALA DE CONFERENCIAS
Hai xente peor ca min, Coop.
Xa sabes o que se di nas Vegas,
todos gañan nalgún momento.
E todos perden, segundo a miña experiencia.
Excepto un home.
Señor Howard,
sei que veu ás Vegas para matarme.
Non si?
Aínda non sei que papel xoga exactamente na fin do mundo,
pero vostede si que o sabe.
Se non nos axudas,
despídete do Refuxio 33.
Papá, se me escoitas,
que pasará co Refuxio?
SIMULACIÓN
A miña Sugarbombiña.
Subtítulos: Abraham Díaz López
Supervisora creativa: Magdalena Sánchez